Document ID: /roh_data/filtered/fineweb-2-filterrobots_roh.jsonl.gz/15657

- President Donald Trump è arrivà gievgia damaun a las 10:20 Turitg.
- Donald Trump è partì cun il «Marine One» da Turitg gnanc 30 minutas suenter arrivar a Turitg.
- A las 11:24 è l'emprim helicopter sa platgà a Tavau. Donald Trump è vegnì cun il davos dals 7 helicopters ed è sa platgà a las 11:27 sin la segunda plazza d'atterrar.
- Donald Trump è sortì dal helicopter a las 11:32. Trump è entrà en in auto ed il convoi è a las 11:37 sa mess da viadi en direcziun hotel.
- Il president american è arrivà en l'Hotel Intercontinental.
Enturn mezdi è il president american arrivà en ses hotel. El ha betg ditg temp per sa revegnir dal viadi: Il suentermezdi il spetga l’emprim in inscunter persunal cun la primministra britannica Theresa May e suenter cun il primminister israelian Benjamin Netanjahu. En omadus discurs duai ir sur da las crisas internaziunalas, sco en la Corea dal Nord e l’Iran, ma era per il cumbat cunter il terrorissem internaziunal, communitgeschan represchentants da la regenza americana.
Pir damaun vegnia lura Trump a sa preschentar publicamain al WEF e tegnair il pled final da l'inscunter. Avant vegn el era anc a s’inscuntrar cun il president da la Confederaziun Alain Berset.
Curt avant sia partenza aveva Trump communitgà via Twitter:
RR novitads 10:00